Uocean Atlantycki, Atlantyk – drōgi pod wzglyndym wielgości ôcean na Ziymii, kery pokrywo ōngyfer 20% jeji powieřchni. Miano wywodzi sie s mitolōgii greckij a ôznačo "Moře Atlasa". Atlantyk mo kštout pōgrubiōnyj a niyco rozćōngńjyntej buchštaby "S"(abo lekko zniykštoucōnyj papōgi, ôbrōcōnyj dziobym na lewo). Znojduje sie pōmiyndzy: Ojropōm, Afrikōm, Amerikōm Pōunocnōm, Amerikōm Pouedniowōm a Antarktydōm. Atlantyk pouōnčōny je s Ôceanym Spokojnym bez Ôcean Arktyčny na pōunocy a Cieśnina Drakea na pouedniu. Atlantyk wroz s přileguymi mořōma zajmuje powieřchnio ōng. 106 450 000 km², a bes nich 82 362 000 km². Přibližōno ôbiyntość tygož ôceanu wynosi 354 700 000 km³ (z mořōma) a 323 600 000 km³. (bez mōř). Střednio guymbokość: 3600 m; nojwiynkšo - Rōw Puerto Rico - 9220 m. Dugość lińji břygowej: 111 855 km (nojbařij urozmaicono we tajli pōunocnyj). Rozćōnguość rōwnoležnikowo we nojwiynkšym přewynžyniu miyndzy wybřežōma Ameriki Pouedniowyj a Afriki wynosi 2 800 km, a 13 500 km rachujōnc ôd zachodnigo kraja Zatoki Meksykańskij do wschodniygo břygu Mořa Čornygo. Charakterystyčnymi lo dna Ôceanu Atlantyckigo sōm wzniysiynio Gřbietu Śrōdatlantyckigo rozćōngajōnce sie bez střodek dna. Guymbia Rōmanche (7 758 m) dzieli Gřbiet Śrōdatlantycki na pōunocnoatlantycki a pouedniowoatlantycki. Na wschōd ôd Gřbietu Śrōdatlantyckigo wystympujōm basyny ôceanične - Hišpański, Gwinyjski, Angolski, Kapski, Afrikańsko-Antarktyčny a Zielōnygo Přilōndka, natōmiast zachodnio tajla Ôceanu Atlantyckigo zawiero basyny - Gujański, Pōúnocnoamerykański, Labradorski, Brazylijski a Argyntyński. Ôgōlno powieřchnia wysp pouožōnych na Ôceaniy Atlantyckym to 8,6 mln km². Wiynkše wyspy a archipelagi: Grynlandja, Wyspy Brytyjske, Islandja, Ziymia Baffina, Nowo Fōndlandja, Wielge a Moue Antyle, Bahamy, Azory, Wyspy Kanaryjske a Wyspy Zielōnygo Přilōndka. Myńše wyspy: Wyspa Bouveta, Georga Pouedniowo, Sandwich Pouedniowy, Tristan da Cunha, Gough, Wyspa Świyntej Helyny.